CELEX: 62008TN0188
Language: fi
Date: 2008-05-13 00:00:00
Title: Asia T-188/08: Kanne 13.5.2008 — Infeurope v. komissio

5.7.2008   
            
            
               FI
            
            
               Euroopan unionin virallinen lehti
            
            
               C 171/48
            
         Kanne 13.5.2008 — Infeurope v. komissio
   (Asia T-188/08)
   (2008/C 171/91)
   Oikeudenkäyntikieli: englanti
   Asianosaiset
   
      Kantaja: Infeurope SA (Luxemburg, Luxemburg) (edustaja: asianajaja O. Mader)
   
      Vastaaja: Euroopan yhteisöjen komissio
   Vaatimukset
   
               —
            
            
               on todettava, että komissio on laiminlyönyt kumota päätöksen, jolla on tehty puitesopimuksia SMHV:n konsultointi-, tarkastus- ja tutkimuspalveluja koskevan tarjouspyyntömenettelyn AO/026/06 perusteella
            
         
               —
            
            
               on todettava, että komissio on laiminlyönyt purkaa mainittuihin puitesopimuksiin perustuvat erillissopimukset
            
         
               —
            
            
               komissio on velvoitettava maksamaan kantajalle 35 950 euroa ja lisäksi 4 %:n korkoa 33 050 euron summalle 19.12.2006 lukien ja 4 %:n korkoa 2 900 euron summalle 14.12.2007 lukien sekä 8 %:n korkoa 35 950 euron summalle tuomion julistamispäivästä lukien
            
         
               —
            
            
               komissio on velvoitettava maksamaan kantajalle 646 631,27 euroa ja lisäksi 4 %:n korkoa mainitulle summalle 14.5.2008 lukien sekä 8 %:n korkoa mainitulle summalle tuomion julistamispäivästä lukien
            
         
               —
            
            
               komissio on velvoitettava esittämään tietyt tarjousten arviointimenettelyä koskevat asiakirjat
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii todettavaksi, että komissio on laiminlyönyt kumota sisämarkkinoiden harmonisointiviraston (SMHV) tekemän päätöksen, jolla on tehty rinnakkaisia puitesopimuksia SMHV:n tarjouspyyntömenettelyn AO/026/06, ”E-Alicante: Konsultointi-, tarkastus- ja tutkimuspalvelut” (1), perusteella.
   Kantajan esittämät oikeudelliset perusteet ja pääasialliset perustelut ovat samat kuin asiassa T-176/08, Infeurope vastaan komissio.
   
      (1)  EUVL S, 210-223510.